12)

Punkti 11 (kustutatud) lisatakse järgmine tekst: „32002 L 0083: Euroopa Parlamendi ja nõukogu direktiiv 2002/83/EÜ, 5. november 2002, elukindlustuse kohta (EÜT L 345, 19.12.2002, lk 1), mida on muudetud järgmiste õigusaktidega: — 32002 L 0087: Euroopa Parlamendi ja nõukogu direktiiv 2002/87/EÜ, 16. detsember 2002 (ELT L 35, 11.2.2003, lk 1), — 32004 L 0066: nõukogu direktiiv 2004/66/EÜ, 26. aprill 2004 (ELT L 168, 1.5.2004, lk 35), — 32005 L 0001: Euroopa Parlamendi ja nõukogu direktiiv 2005/1/EÜ, 9. märts 2005 (ELT L 79, 24.3.2005, lk 9), — 32005 L 0068: Euroopa Parlamendi ja nõukogu direktiiv 2005/68/EÜ, 16. november 2005 (ELT L 323, 9.12.2005, lk 1), — 32006 L 0101: nõukogu direktiiv 2006/101/EÜ, 20. november 2006 (ELT L 363, 20.12.2006, lk 238), — 32007 L 0044: Euroopa Parlamendi ja nõukogu direktiiv 2007/44/EÜ, 5. september 2007 (ELT L 247, 21.9.2007, lk 1). Käesolevas lepingus loetakse selle direktiivi teksti järgmises kohanduses: a) artikli 6 lõike 1 punkti a lisatakse järgmine tekst: „— Islandil: Hlutafélag, Gagnkvæmt félag, — Liechtensteinis: Aktiengesellschaft, Genossenschaft, Stiftung, — Norras: Aksjeselskaper, Gjensidige selskaper.” ; b) artiklites 15, 15a, 15b ja 15c ette nähtud kavandava omandaja usaldusväärsuse hindamist ei kohaldata niisuguse direktiivis määratletud kavandava omandaja suhtes, kes asub või kelle üle teostatakse järelevalvet mujal kui lepinguosaliste territooriumil; c) artiklit 57 ei kohaldata; kohaldatakse järgmist sätet: iga lepinguosaline võib vastavalt ühe või mitme kolmanda riigiga sõlmitud kokkulepetele nõustuda direktiivi artiklitega 51, 52 ja 54–56 ette nähtud sätetest erinevate sätete kohaldamisega, tingimusel et tema kindlustatud isikutel on piisav ja samaväärne kaitse. Enne selliste kokkulepete sõlmimist teavitatakse teisi lepinguosalisi ja konsulteeritakse omavahel. Lepinguosalised ei kohalda väljaspool lepinguosaliste territooriumi paiknevate peakontoritega kindlustusseltside filiaalide asutamise ega tegevuse suhtes sätteid, millega kaasneks soodsam kohtlemine kui see, mis saab osaks lepinguosaliste territooriumil paiknevate peakontoritega kindlustusseltside filiaalidele; d) artiklis 59 kirjeldatud suhete puhul kolmandate riikide kindlustusseltsidega kohaldatakse järgmist. 1. Vastastikuse lähenemise võimalikult kõrge taseme saavutamiseks kolmandates riikides tegutsevate kindlustusseltside suhtes kehtiva korra kohaldamisel vahetavad lepinguosalised artikli 59 lõigetes 1 ja 5 nimetatud teavet. Artikli 59 lõigetes 2, 3 ja 4 nimetatud küsimustes peetakse nõupidamisi EMP ühiskomitees vastavalt lepinguosaliste vahel kokku lepitud erikorrale. 2. Ühe lepinguosalise pädevate ametiasutuste antud tegevusload kindlustusseltsidele, mis on tütarettevõtjad, mida otseselt või kaudselt kontrollivad kolmanda riigi seaduste alusel tegutsevad emaettevõtjad, kehtivad kõigi lepinguosaliste territooriumil vastavalt direktiivi sätetele. Kuid, a) kui kolmas riik seab arvulised piiranguid EFTA riigi kindlustusseltside asutamisele või kehtestab nende kindlustusseltside suhtes selliseid piiranguid, mida ta ei kehtesta ühenduse kindlustusseltside puhul, siis tegevusload, mille ühenduse pädevad ametiasutused on andnud kindlustusseltsidele, mis on tütarettevõtjad, mida otseselt või kaudselt kontrollivad kolmanda riigi seaduste alusel tegutsevad emaettevõtjad, kehtivad üksnes ühenduse territooriumil, välja arvatud juhul, kui EFTA riik näeb oma jurisdiktsiooni raames ette teisiti; b) kui ühendus on otsustanud, et otsused tegevuslubade kohta, mis on antud kindlustusseltsidele, mis on tütarettevõtjad, mida otseselt või kaudselt kontrollivad kolmanda riigi seaduste alusel tegutsevad emaettevõtjad, on piiratud või peatatud, siis kehtivad selliste kindlustusseltside suhtes EFTA riigi pädeva asutuse antud tegevusload üksnes tema jurisdiktsiooni alla kuuluval territooriumil, välja arvatud juhul, kui teine lepinguosaline näeb oma jurisdiktsiooni raames ette teisiti; c) punktides a ja b nimetatud piiranguid ja peatamist ei või kohaldada kindlustusseltside või nende tütarettevõtjate suhtes, millele on lepinguosalise territooriumil tegutsemiseks luba juba antud. 3. Kui ühendus peab kolmanda riigiga läbirääkimisi vastavalt artikli 59 lõigetele 3 ja 4, et tagada oma kindlustusseltside võrdne kohtlemine ja tegelik turulepääs, püüab ta saavutada EFTA riikide kindlustusseltside võrdset kohtlemist; e) artikli 30 lõikes 1 asendatakse sõnad „kõiki liikmesriike hõlmavas Euroopa tarbijahinnaindeksis” sõnadega „kõiki lepinguosalisi hõlmavas EMP indeksis”.”